

**MINISTRIA E FINANCAVE DHE EKONOMISË**

**Raport për rezultatet e konsultimeve publike**

1. **Titulli i draft aktit**

Projekligji "Për disa shtesa dhe ndryshime në Ligjin nr. 116/2014 “ Për akreditimin e organeve të vlerësimit të konformitetit në Republikën e Shqipërisë".

1. **Kohëzgjatja e konsultimeve**

Konkretisht, për projektligjin “Për disa shtesa dhe ndryshime në Ligjin nr. 116/2014 “Për akreditimin e organeve të vlerësimit të konformitetit në Republikën e Shqipërisë", për të cilin konsultimi publik është mbyllur, kemi bërë publikimin në Regjistrin Elektronik të Njoftimeve dhe Konsultimit (RENJK) <https://konsultimipublik.gov.al/Konsultime/Detaje/633> dhe në faqen zyrtare të Ministrisë së Financave dhe Ekonomisë: <https://financa.gov.al/single-konsultimi/?id=633>

Projektligji ka qenë i publikuar në Regjistrin Elektronik të Njoftimeve dhe Konsultimit (RENJK) nga data 22 Maj 2023 – 22 Qershor 2023. Ndërkohë që janë zhvilluar, komunikime elektronike si dhe takime në kuadër të konsultimeve përgjatë muajit maj dhe qershor 2023.

1. **Metoda e konsultimit**

Metodat e konsultimit të përdorura për projektligjin "Për disa shtesa dhe ndryshime në Ligjin nr. 116/2014 “Për akreditimin e organeve të vlerësimit të konformitetit në Republikën e Shqipërisë” , ishin 3:

1. Tryezë / takime publike: në datën 07.05.2023 u zhvillua një takim në ambjentet e DPA-së me bordin e akreditimit, ku përfshihen të gjitha palët e interesuara për akreditimin dhe u diskutua për ndryshimet në ligjin nr. 116/2014 “Për akreditimin e organeve të vlerësimit të konformitetit në Republikën e Shqipërisë”.

Bordi i akreditimit ka 16 anëtarë. Përfaqësimi i tyre është i balancuar dhe me pjesëmarrjen e të gjitha palëve të interesuara. Bordi i akreditimit përbëhet nga:

a) 6 përfaqësues nga ministria përgjegjëse për ekonominë e tregtinë, bujqësinë dhe ushqimin, çështjet e mjedisit, ndërtimin, sigurinë e shëndetit dhe të jetës në punë;

b) 2 përfaqësues nga organet e vlerësimit të konformitetit të akredituara;

c) 1 përfaqësues nga Drejtoria e Përgjithshme e Standardeve;

ç) 1 përfaqësues nga Drejtoria e Përgjithshme e Metrologjisë;

d) 2 përfaqësues nga organizatat e biznesit;

dh) 2 përfaqësues nga shoqatat e mbrojtjes së konsumatorëve;

e) 2 përfaqësues nga institucionet shkencore.

Bordi i akreditimit funksionon në bazë të rregullores, që miratohet nga ministri përgjegjës për çështjet e tregtisë. Në rregullore përcaktohen edhe kriteret për përzgjedhjen e anëtarëve, si dhe mënyra e organizimit të bordit.

Pjesëmarrësit bënë komente dhe sugjerime në lidhje me draft ligjin, konkretisht në lidhje me promovimin e rolit dhe rëndësisë së akreditimit të cilat nga ana jonë u morën në konsideratë gjatë hartimit të versionit përfundimtar të projektligjit.

1. Konsultim elektronik, përmes regjistrit elektronik për Njoftimet dhe Konsultimet RENJK <https://konsultimipublik.gov.al/Konsultime/Detaje/633> si dhe në faqen zyrtare të Ministrisë së Financave dhe Ekonomisë: <https://financa.gov.al/single-konsultimi/?id=633>, për një periudhë të paktën 20 ditë pune sipas ligjit, përafërsisht një muaj duke filluar nga data 22 Maj 2023 – 22 Qershor 2023.
2. Konsultim me sistemin e-akte dhe Email: Komunikimi në rrugë shkresore me Ministrinë e Turizmit dhe Mjedisit, Ministrinë e Drejtësisë, Ministri i Shtetit dhe Kryenegociatori, si dhe Ministrinë e Shëndetësisë dhe Mbrojtjes Sociale, komunikimi me email si dhe takime me Ministrinë e Turizimit dhe Mjedisit si dhe Ministrinë e Drejtësisë.

1. **Palët e interesit të përfshira**:

Palët e interesit të përfshira në procesin e konsultimit, nëpërmjet tryezave /takimeve publike, konsultimeve përmes sistemit të e-alteve dhe email-ve si dhe nëpërmjet RENJKP, janë disa, ndër të cilat: 6 institucione shtetërore, persona juridik, ekspertë të fushës si dhe qytetarët, si më poshtë:

1. Drejtoria e Përgjithshme e Akreditimit (DPA)
2. Organet e vlerësimit të konformitetit (OVK)
3. Konsumatorët
4. Ministrina e Turizmit dhe Mjedisit
5. Ministrina e Drejtësisë
6. Ministri i Shtetit dhe Kryenegociatori
7. Ministrina e Shëndetësisë dhe Mbrojtjes Sociale
8. Biznesi dhe industria
9. Ekspertë të fushës
10. Dhomat e Tregtisë dhe Industrisë
11. Qytetarët nëpërmjet RENJKP, në të cilin janë konstatuar 305 shikime.

Pas përmbylljes së këtij procesi konsultativ u mblodhën të gjithë komentet / sugjerimet e ardhura, sugjerimet të cilat u vlerësuan dhe u reflektuan në versionin përfundimtar të projektligjit.

**5. Paqyra e komenteve të pranuara me arsyetimin e komenteve të pranuara/realizuara.**

*Gruponi komentet/propozimet e pranuara sipas çështjes që ato ngritën:*

*Gruponi komente të ngjashme së bashku dhe renditni palët e interesuara që i ngritën ato:*

*Shpjegoni cili ishte vendimi i marrë dhe sqaroni shkurtimisht arsyet për të.*

* Nga publikimi në RENJK nuk ka patur komente.
* Rezultatet e procesit të bashkërendimit ndërministror janë reflektuar në relacionin shoqërues të projektaktit.
* Nga konsultimi në tryezën e konsultimit me Bordin e Akreditimit (BA), nisur dhe nga roli këshillues i BA për DPA mbi çështjet që lidhen me politikën dhe praktikën e akreditimit, mbikëqyrjen e zbatimit të këtyre politikave dhe promovimin e përfitimeve të akreditimit, është mbështetur nga ana e BA nisma mbi projektligjin e propozuar dhe në veçanti komente / sugjerime nga konsultimi me BA ka qenë mbi promovimin e rolit dhe rëndësisë së akreditimit. Ky koment është marrë në konsideratë dhe është reflektuar në versionin përfundimtar të projektligjit.

|  |  |  |  |  |
| --- | --- | --- | --- | --- |
| *Çështja e adresuar*  *(psh. Përkufizimi i ri i .... kushtet për regjistrimin e...., regulimi i...., etj)* | *Komenti*  *(grumbulloni dhe përmblidhni komente identike/ të ngjashme nga palët e ndryshme të interesuara së bashku)* | *Palët e interesuara*  *(renditni të gjitha ata që adresuan çështje në mënyrë të ngjashme)* | *Vendimi*  *(I pranuar/ I pranuar pjesërisht/ I refuzuar)* | *Justifikimi* |
| 1. Promovimi i rolit dhe rëndësisë së akreditimit | Promovimi i rolit dhe rëndësisë së akreditimit, duke qenë se në ligjin aktual, në përgjegjësitë e Drejtorisë së Përgjithshme të Akreditimit mungonte përgjegjësia për promovimin e akreditimit. Promovimi i akreditimit, i rëndësisë dhe përfitimeve prej tij do të sjell një forcim të organeve të vlerësimit të konformitetit të akredituara dhe si rrjedhim edhe rritje të mbrojtjes së konsumatorit. | Bordi Akredimit | I pranuar | Është marrë në konsideratë komenti / sugjerimi nga BA lidhur me promovimin e rolit dhe rëndësisë së akreditimit, i cili është reflektuar në nenin 3 të projektligjit:  “*Neni 3*  *Në nenin 6, shkronja (dh) ndryshohet si më poshtë:*  *“promovon rolin dhe rëndësinë e akreditimit.”.* |